‘Korrupsie met wapenskandaal moet nog aandag kry’ | Netwerk24
Die lyk van ’n gr. 9-leerling van die Aurora Girls High School is Vrydag in die Emdeni-uitbreiding in Soweto gekry.
Stokes nou beter ná bakleiery
Die bakleiery waarby Ben Stokes in 2017 buite ’n nagklub in Bristol betrokke was, was ’n bedekte seën, sê Engeland se voormalige direkteur van krieket, sir Andrew Strauss.
Gestrand in Japan, maar dit gaan goed, sê Bok-trio
Drie van Suid-Afrika se Wêreldbeker-wenners moes nou die knie voor die koronavirus buig en hul planne laat vaar om terug te keer Suid-Afrika toe.
Smith, Faul en ’n ligpunt in krisistye
Daar is altyd iets om voor dankbaar te wees. Vir krieketliefhebbers en die land se beroepspelers is dit dat Krieket Suid-Afrika die koronaviruskrisis met uiters bevoegde leiers in die saal aanpak.
Groep boere uit kwarantyn ná Duitsland-besoek
’n Groep boere en amptenare van die Oos-Kaap is uit kwarantyn nadat hulle Duitsland as deel van ’n afvaardiging van die departement van grondhervorming en landbou-ontwikkeling besoek het.
‘Ook SA moet afdankings tydens inperking staak’
Regeringsbesluite soos dat werknemers nie gedurende die inperkingstydperk afgedank mag word nie, kan dalk midde-in die Covid-19-pandemie ook tot die redding van ander Suid-Afrikaners kom.
Deur Sarel Van Der Walt 21 Augustus 2019 16:39
Die Seriti-kommissie se bevindinge is ’n doodskoot toegedien, maar die korrupsie met die wapenskandaal moet nog baie aandag kry.
So sê Norman Moabi, die Pretoriase prokureur wat in 2013 uit die kommissie bedank het.
Hy het die kommissie destyds in sy bedankingsbrief daarvan beskuldig dat hy nie deursigtig is nie en ’n “tweede agenda” bedryf.
Hy het ook gesê die kommissie manipuleer inligting en kan nie vertrou word om die waarheid oor die wapenskandaal te ontbloot nie.
Regter Dunstan Mlambo, Gautengse regterpresident, het Woensdagoggend in die hooggeregshof in Pretoria die bevindinge van die Seriti-kommissie tersyde gestel.
Regter Willie SeritiFoto: Argief
Hy het onder meer bevind die kommissie het nie aan wetlike beginsels voldoen nie.
Moabi, wat ook al as regter waargeneem het, het Woensdagmiddag by navraag gesê die kommissie het die belastingbetalers se geld gemors.
Regter Willie Seriti, voorsitter van die kommissie, het destyds oor Moabi se uitlatings gesê dit is ondenkbaar dat die regters aan die hoof van die kommissie sou afwyk van die president se duidelike mandaat om Suid-Afrika se omstrede wapentransaksie te ondersoek.
“Ek is ’n senior regter en ten volle bewus van die eed wat ek afgelê het. Ek word bygestaan deur twee senior regters wie se integriteit bo verdenking is. Ons almal weet die kommissie se sukses is afhanklik van ons geloofwaardigheid.
“Ek dink mnr. Moabi maak dié vals bewerings om die kommissie se beeld en geloofwaardigheid opsetlik te knou omdat hy waarskynlik ’n persoonlike grief teen my het om redes wat nie aan my bekend is nie.”
Tien lede van die kommissie, onder wie getuienisleiers en senior advokate, het in ’n aparte verklaring gesê hulle het volle vertroue in Seriti se leierskap.
Nadat die kommissie in 2016 sy verslag aan Zuma oorhandig het, het Zuma gesê “daar is nie (in die verslag) ’n sweempie bewyse van omkoopgeld wat aan konsultante, staatsamptenare of kabinetsministers betaal is nie”.
Ná ’n kabinetsvergadering het Jeff Radebe, toe ’n minister in die presidensie, aan joernaliste gesê die kommissie was nie ’n klugspul nie.
“Dit was nie ’n vermorsing van belastingbetalers se geld nie,” het Radebe toe gesê.
Zuma het die spertyd vir die kommissie, wat die land R137 miljoen gekos het, in ’n stadium met ’n jaar verleng.
Meer oor: Willie Seriti | Seriti-Kommissie | Wapenskandaal
Wapen-ooreenkoms: Hof sê kommissie hét misluk